lv lv eo lv lv fr en lv sl tr lv lv lv lv lv lv lv lv lv lv lv lv hbs_lat de lv lv lv lv lv lv lv lv de lv lv lv lv lv lv pl sv lv lv lv en lv lv de lv lv lv it de lv lv lv lv lv lv de lv lv lv lv lv lv lv lv lv lv lv lv lv en lv lv de lv lv lv lv lv en en hbs_lat de de fr fr fr sv en fr en ja fr lv
KANDAVAS MĀKSLAS UN MŪZIKAS SKOLA
LOKSAS MS (Igaunija) audzēkņi un skolotāji
No 29.aprīļa - 1.maijam Kandavā viesojās mūsu draugi no Igaunijas. Loksa ir pilsēta Igaunijas ziemeļdaļā, Baltijas jūras krastā. Mūsu (mūzikas nod.) savstarpējie kontakti un ciemošanās vienam pie otra ilgst jau 26 gadus!!!
Loksas ciemiņi devās ekskursijā uz Rīgas zooloģisko dārzu,  Sabilē izmantoja rodeļu trasi un apmeklēja Pūres šokolādes muzeju.
30.aprīlī skolā izskanēja Draudzības koncerts, kurā piedalījās Loksas  MS un Kandavas MMS audzēkņi.
1.maijā gandarīti un priecīgi par izdevušos pasākumu viesi devās mājās, gaidot mūs ciemos LOKSĀ.
KONCERTS Kandavas pilsētas pirmsskolas izglītības iestādē "Zīļuks"
18.aprīlī 2018. Kandavas MMS  Mūzikas nodaļas audzēkņi  sniedza koncertu pašiem
mazākajiem kandavniekiem  PII "Zīļukā".
Koncertā  piedalījās  klavieru,  akordeona, vijoles, flautas, trompetes un blokflautas spēlētāji.
Audzēkņi savu muzikālo priekšnesumu sniedza  gan solo izpildījumā, gan dažādu
Koncertu sagatavoja pedagogi - Dzintra Linde, Inga Rubene, Inese Balode, Ruta Zalamane,
Gints Birkenšteins un Andra Vilkauša.
Paldies mūsu jaukajai koncertmeistarītei Evitai Ernštreitei!
Būsim gandarīti, ja kāds no PII „Zīļuka” bērniem vēlēsies mācīties Kandavas MMS.
Uz tikšanos 2018./19.mācību  gadā!
Lasīt visu ziņu (10)
Starptautiskais vokālistu konkurss " TONIS-PUSTONIS"
14.aprīlī Tukuma kultūras namā norisinājās Latvijas simtgadei veltītais Starptautiskais vokālais konkurss "Tonis-pustonis"2018. Tajā piedalījās un 3.pakāpes laureāta diplomu ieguva Kandavas MMS skolas popgrupa "Taustiņi".
Konkursu organizēja un jaukas dāvaniņas dalībniekiem sarūpēja biedrība "Dziesmu vācelīte".
Lasīt visu ziņu (3)
" Rojas ritmi 2018"
IV Vieglās un džeza mūzikas ansambļu konkurss „ Rojas ritmi 2018”
14.aprīlī uz konkursu Rojā devās Kandavas MMS jauktais ansamblis ped.Dz.Lindes vadībā.
Atkarībā no ansambļa sastāva- viendabīgie ansambļi (dueti; trio; kvarteti; kvinteti) vai jauktie ansambļi- konkursa dalībnieki startēja  trīs kategorijās (A, B, C).
Žūrija 4 cilvēku sastāvā: Rūta Dūduma (dziedātāja); Jānis Ansons (klarnetists); Rihards Plešanovs (pianists); Kaspars Gulbis (akordeonists) Kandavas MMS  ansambli 18 jaukto ansambļu konkurencē novērtēja ar 3.pakāpes diplomu! APSVEICAM!
Lasīt visu ziņu (5)
Pedagogu pilnveide " Aleksandra tehnika mūziķiem"
2018.gada 3.aprīlī un 25.oktobrī Kandavas MMS  pedagogi pilnveidoja savu profesionalitāti seminārā „ Aleksandra tehnika mūziķiem”, kuru vadīja mūsu skolas absolvente MARGITA LINDE.
M.Linde 1990.gadā absolvējusi Kandavas MS  klavierspēles klasi (pie ped.Pētera Lāča). Izglītību turpināja Rīgā- Jāzepa Mediņa  mūzikas koledžā. 2000.gadā absolvējusi J.Vītola mūzikas akadēmijas klavieru klasi un 2003.gadā maģistra grādu kamermūzikā.
Kopš 2002.gada M.Linde dzīvo Ķelnē (Vācijā), strādā kā baleta koncertmeistare Ķelnes mūzikas un dejas augstskolā, māca klavieres privātā mūzikas skolā un arī koncertē.
Ar Aleksandra tehniku Margita iepazinās 2012.gadā. Kā mūziķe un pasniedzēja viņa saskatīja Aleksandra tehnikas dotās iespējas saglabāt un atgūt fizisko un psihisko veselību.
Pēc četru gadu ilgām mācībām” Alexsander Alliance International” skolā, 2017.gadā M.Linde ieguva diplomu kā sertificēta Aleksandra tehnikas skolotāja.2015.gadā kā asistente piedalījusies pieredzējušā pasniedzēja B.Fertman (USA) vadītājos Aleksandra tehnikas kursos J.Vītola mūzikas akadēmijā un Daugavpils medicīnas koledžā.
No 2017.gada M.Linde, paralēli darbam Vācijā, sāk vadīt nodarbības Latvijas mūzikas skolās- Mārupē, Siguldā, Kandavā, Kuldīgā.
Aleksandra tehnikas pamatlicējs  20.gs.sākumā ir Frederiks M.Aleksandrs, slavens britu aktieris. Aleksandra tehnika ir alternatīvās medicīnas vingrojumu komplekss, kas spēj cilvēku padarīt pašpārliecinātu un kustīgu- attīsta brīvu stāju, pašpārliecinātību, impulsu kontroli un uzmanību.
Paldies Margitai par iegūtajām zināšanām! Uz tikšanos pavasarī!
Lasīt visu ziņu (13)
Ziemeļkurzemes reģiona MS akordeona klašu audzēkņu festivāls " Akordeona skaņās"
09.03.2018 kur : Ernesta Vīgnera Kuldīgas mūzikas skola
Ziemeļkurzemes  reģiona Mūzikas skolu akordeona klašu audzēkņu festivālu „ AKORDEONA SKAŅĀS” šogad organizēja E.Vīgnera Kuldīgas Mūzikas skola.
Festivālā piedalījās: Kandavas MMS, Valdemārpils MMS, Talsu MS, Rojas MMS, Ventspils MS, Kuldīgas MS akordeonisti un pedagogi.
Lasīt visu ziņu (5)
2018.gada 6.un 7. martā Saldus Mūzikas un mākslas skolā notika XIII Kurzemes un Žemaitijas reģiona (Lietuva) mūzikas skolu pūšaminstrumentu un sitaminstrumentu nodaļu audzēkņu konkurss, kurā piedalījās divi mūsu skolas audzēkņi: Aleksa Katrīna Dobkeviča – 3.saksofona spēles klase- Koka pūšaminstrumentu I grupā (18 dalībnieku konkurencē). Ped.Līva Birkenšteina; Koncertmeistare Evita Ernštreite . Pavisam konkursā piedalījās 26 saksofona sp.audzēkņi.
Kārlis Vilkaušs – 3.trompetes spēles klase – metāla pūšaminstrumentu I grupā (18 dalībnieku konkurencē). Ped.Gints Birkenšteins; Koncertmeistare Andra Vilkauša .Pavisam konkursā piedalījās 31 trompetes sp.audzēkņi.
Dalībnieki startēja 3 grupās, sākot no 1.- 7.klasei visās specialitātēs: flautas, saksofoni, klarnetes, mežragi, trompete, tromboni, eifoniji, tubas, sitaminstrumenti.                                                                                                                                                                                                             SVEICAM  Kandavas MMS skolas audzēkņus: A. K.Dobkeviču un K.Vilkaušu ar iegūto 3.vietu Starptautiskajā konkursā!
PALDIES pedagogiem par ieguldīto darbu!